EH Bildu Nafarroa talde parlamentarioari atxikitako foru parlamentari Oihan Mendo Goñi jaunak idatziz erantzuteko galdera egin du Solaria enpresak sustatutako Serena 1 eta 3 proiektuei buruz (11-24/PES-00405). Hona Nafarroako Gobernuko Industriako eta Enpresen Trantsizio Ekologiko eta Digitalerako kontseilariak horretaz ematen dion informazioa:

Solaria enpresak Serena Solar 1 eta 3 proiektuen egokitzapenik aurkeztu al du, Lurralde Kohesiorako kontseilariaren uztaileko foru-aginduan emandako jarraibideetan oinarrituta?

Ez.

Solaria enpresak beste proiekturik aurkeztu al du Adiosko, Muruzabalgo eta Utergako udal lurretan?

Ez.

Hala baldin bada, Industriako eta Enpresen Trantsizio Ekologiko eta Digitalerako Departamentuak Klima Aldaketaren Legean jasotako neurriak sustatuko al ditu proiektu horien aurkako "errefus sozial nabaria" ikusita, errefus hori arintzen laguntzeko (esate baterako, parkearen jabetza inguruneari irekitzea edo tokiko energia-erkidegoekin lankidetzan aritzea)?

Klima Aldaketari buruzko Legak 2022ko apirilaren 2an hartu zuen indarra. Lege horretan exijitzen dena ez da aplikatzekoa Serena Solar 1 eta 3 proiektuetan.

Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.

Iruñean, 2024ko urriaren 21ean

Industriako eta Enpresen Trantsizio Ekologiko eta Digitalerako kontseilaria: Mikel Irujo Amezaga